Predkladacia    správa

Ministerstvo kultúry Slovenskej republiky, ktoré má  v  pôsobnosti výkon správy Štátneho fondu kultúry Pro Slovakia, v súlade s uznesením vlády Slovenskej republiky č.904/2001   bod E.8.  zo dňa 26. septembra  2001,  predkladá  na rokovanie vlády Slovenskej republiky  návrh transformácie  Štátneho  fondu kultúry Pro Slovakia do kapitoly Ministerstva kultúry SR. 

	Realizácia  transformácie podľa citovaného uznesenia vlády SR sa vykoná  k 1. januáru
2002  od  účinnosti zákona o zrušení niektorých štátnych fondov, o niektorých opatreniach súvisiacich s ich zrušením a o zmene a doplnení niektorých zákonov.

 	Transformáciou Štátneho fondu kultúry Pro Slovakia dôjde k prechodu doterajšej  jeho  funkcie a činností do pôsobnosti Ministerstva kultúry SR. Touto zmenou pôsobnosti  v zmysle uznesenia  vlády SR č.904/2001 nedôjde k zániku  doterajšej rozsiahlej aktívnej činnosti Štátneho fondu kultúry Pro Slovakia, ale len k zániku jeho právnej subjektivity. 

	Úloha vyplývajúca  z bodu E.12  uznesenia vlády SR  č. 904/2001,  vzťahujúca sa k zabezpečeniu doterajšej funkcie  Štátneho fondu kultúry Pro Slovakia formou programu, bola realizovaná a splnená už na základe rozhodnutia – uznesenia vlády SR č.661/2001. Vzhľadom na uvedené sa považuje úloha v bode E.12  uznesenia vlády SR č.904/2001  pre ministra kultúry SR za neaktuálnu.  

	Predkladaný materiál obsahuje v navrhovanom uznesení v bode B. aj návrh na zrušenie úlohy uloženej ministrovi kultúry SR o vykonaní auditu  po zrušení Štátneho fondu kultúry Pro Slovakia . S poukazom na skutočnosť, že Štátny fond kultúry Pro Slovakia  na vykonávanie svojej činnosti má iba jediný zdroj príjmu, finančné prostriedky zo štátneho rozpočtu Slovenskej republiky  ( kapitola MK SR  SR), ktorý sa každoročne zúčtováva so štátnym rozpočtom v rámci kapitoly kultúry SR nejaví sa z hľadiska hospodárnosti opodstatnenosť vykonať po zrušení fondu osobitný audit.   
V rámci stanovísk MF SR, MH SR a MVRR SR bolo uvedené odporúčanie nezrušiť úlohu vykonania auditu účtovných výkazov. Uvedené rezorty na základe telefonického rokovania  na úrovni generálnej riaditeľky sekcie ekonomiky MK SR na odporúčaní netrvajú. Materiál sa predkladá na rokovanie vlády SR bez rozporov.